CELEX: 32016D1231
Language: sk
Date: 2016-07-18 00:00:00
Title: Rozhodnutie Rady (EÚ) 2016/1231 z 18. júla 2016 o pozícii, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru

28.7.2016   
            
            
               SK
            
            
               Úradný vestník Európskej únie
            
            
               L 202/24
            
         ROZHODNUTIE RADY (EÚ) 2016/1231
   z 18. júla 2016
   o pozícii, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Regionálny dohovor o paneuro-stredomorských preferenčných pravidlách pôvodu (1) (ďalej len „dohovor“) nadobudol platnosť 1. decembra 2012.
            
         
               (2)
            
            
               V článku 5 ods. 1 dohovoru sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú stanovené preferenčné pravidlá pôvodu.
            
         
               (3)
            
            
               Gruzínsko 23. septembra 2015 predložilo depozitárovi dohovoru písomnú žiadosť o pristúpenie k dohovoru.
            
         
               (4)
            
            
               Gruzínsko má uzavretú platnú dohodu o voľnom obchode s dvoma zmluvnými stranami dohovoru, a to s Úniou a Tureckou republikou, a spĺňa podmienku stanovenú v článku 5 ods. 1 dohovoru na to, aby sa mohlo stať zmluvnou stranou.
            
         
               (5)
            
            
               V článku 4 ods. 3 písm. b) dohovoru sa stanovuje, že spoločný výbor zriadený dohovorom (ďalej len „spoločný výbor“) má prijímať rozhodnutím prizvania adresované tretím stranám na pristúpenie k dohovoru.
            
         
               (6)
            
            
               Pozícia Únie v spoločnom výbore by preto mala byť založená na pripojenom návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v spoločnom výbore zriadenom Regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru, je založená na návrhu rozhodnutia spoločného výboru pripojenom k tomuto rozhodnutiu.
   Zástupcovia Únie v spoločnom výbore môžu odsúhlasiť menšie technické zmeny v návrhu rozhodnutia bez ďalšieho rozhodnutia Rady.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 18. júla 2016
      
         
            Za Radu
         
         
            predsedníčka
         
         G. MATEČNÁ
      
   
   
      (1)  Ú. v. EÚ L 54, 26.2.2013, s. 4.
   
      NÁVRH
      ROZHODNUTIE SPOLOČNÉHO VÝBORU REGIONÁLNEHO DOHOVORU O PANEURO-STREDOMORSKÝCH PREFERENČNÝCH PRAVIDLÁCH PÔVODU č. …
      z …,
      pokiaľ ide o žiadosť Gruzínska stať sa zmluvnou stranou Regionálneho dohovoru o paneuro-stredomorských preferenčných pravidlách pôvodu
      SPOLOČNÝ VÝBOR,
      so zreteľom na Regionálny dohovor o paneuro-stredomorských preferenčných pravidlách pôvodu (1),
      keďže:
      
                  (1)
               
               
                  V článku 5 ods. 1 Regionálneho dohovoru o paneuro-stredomorských preferenčných pravidlách pôvodu (ďalej len „dohovor“) sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú stanovené preferenčné pravidlá pôvodu.
               
            
                  (2)
               
               
                  Gruzínsko 23. septembra 2015 predložilo depozitárovi dohovoru písomnú žiadosť o pristúpenie k dohovoru.
               
            
                  (3)
               
               
                  Gruzínsko má uzavretú platnú dohodu o voľnom obchode s dvomi zmluvnými stranami dohovoru, a to s Európskou úniou a Tureckou republikou, a spĺňa podmienku stanovenú v článku 5 ods. 1 dohovoru na to, aby sa mohlo stať zmluvnou stranou.
               
            
                  (4)
               
               
                  V článku 4 ods. 3 písm. b) dohovoru sa stanovuje, že spoločný výbor má prijímať rozhodnutím prizvania adresované tretím stranám na pristúpenie k dohovoru,
               
            PRIJAL TOTO ROZHODNUTIE:
      Článok 1
      Gruzínsko sa prizýva, aby pristúpilo k Regionálnemu dohovoru o paneuro-stredomorských preferenčných pravidlách pôvodu.
      Článok 2
      Toto rozhodnutie nadobúda účinnosť dňom jeho prijatia.
      
         V …
         
            
               Za spoločný výbor
            
            
               predseda
            
         
      
      
         (1)  Ú. v. EÚ L 54, 26.2.2013, s. 4.